Material: papyrus
Ἰουλίῳ Ἰουλιανῷ 
π[αρὰ] Ἑριεῦτος Στοτοήτεως λαξοῦ καὶ Παβουκᾶτος Παβοῦτος καὶ Ἑριέως Πακύσεως
κα[ὶ Ἀπ]ύγχεως Ὡρίωνος καὶ Ἐσούρεως Παουιτῆτος καὶ Δημᾶ Δημᾶ καὶ Ὀρσενούφεως
[Ἑριέ]ω[ς] καὶ Πετεσούχου Σώτου καὶ Ὥρου μητρὸς Θαϊσᾶτος καὶ Σωτηρίχου ἀπάτορος μητρὸς
Θα[ήσ]εως καὶ Τεικᾶ Πακύσεως καὶ Πατῆτος Σαταβοῦτος καὶ Παβοῦτος Παβοῦτος καὶ Κάννι
το[ς Π]ατῆτος καὶ Σώστου Παβοῦτος καὶ Πάϊτος Σαταβοῦτος καὶ Πακύσιος Ψενήσιος
κα[ὶ] Ἀπύγχεως Ἀπύγχεως καὶ Ἀβοῦτος Σαταβοῦτος καὶ Πακύσεως Ἑριέως καὶ Ποῦσι
Ματάϊτος καὶ Πακύσεως Ἀπύγχεως καὶ Σαταβοῦτος Πακύσεως καὶ Ἀεῖτος Κάν
νητος καὶ Μέλανο Ἀρήυτος, πάντων ἀπὸ κώμης Σοκνοπαίου Νήσου τῆς Ἡρα
κλείδου μερίδος. δέησίν σοι προσφέρομεν, κύριε, χρῄζουσαν τῆς σῆς ἐγδι
[κ]ί[α]ς ἥτις ἔχει [τ]ὸν τρόπον τοῦτον· ἔστιν παρʼ ἡμῖν αἰγιαλὸς ἀναγραφόμε
νος [π]ερὶ τὴν ἡμετ[έ]ραν κώμην, ὂν  ἐν πλείσταις ἀρούραις· καὶ ὁπόταν ἡ τοι
α[ύ]τη γῆ ἀποκαλυ[φθ]ῇ, μισθοῦται καὶ σπείρεται κατὰ τὴν συνήθε[ιαν] ἐκφορί
ο[υ] κατʼ ἄρουραν, κ[αὶ] τοῦτο μετρῖται τῷ ἱερωτάτῳ ταμιείῳ, καὶ διὰ αὐτὸ
τ[ο]ῦτο  μέρος πάν[τ]α τὰ ὑποστέλλοντα τῇ κώμῃ πάμπολλα ὄντα ἀπο
δ[ί]δοται ἕνεκ[α] τοῦ μὴ ἔχιν τὴν κώμην μήτε ἰδιωτικὴν
γῆν μήτε βασ[ιλ]ικὴν μηδὲ ἄλλην εἰδέαν. ἀλλὰ ὑπὲρ τοῦ πάντας
δ[υ]νηθῆναι ἐ[ν] τῇ ἰδίᾳ συμμένιν, μάλιστα τοῦ λαμπροτάτου
ἡγεμόνος Σουβατιανῶ Ἀκύλα κελεύσαντος πάν
τας τοὺς ἀπο ξένης ὄντας κατισελθεῖν εἰς τὴν ἰδίαν
ἐχομένους τῶν συνηθῶν ἔργων, ἐ[πεὶ οὖ]ν Ὀρσ[ε]νο[ῦ]φις
Στοτοήτεως καὶ τοι τούτου ἀδελφοὶ ὄντες τὸν ἀριθμὸν
πέντε  ἐπῆλθαν ἡμῖν κωλύοντες τοῦ μὴ σπείριν τὴν
τοιαύτην γῆν, ἀναγκαίως ἐπιδίδομεν ἀξιοῦντες,
ἐάν σοι δόξῃ, κελεῦσαι αὐτοὺς ἀχθῆναι ἐπὶ σὲ λόγον
ἀποδώσοντας περὶ τούτου. δ[ι]ευτύχει.
 ιϛ Φαῶφι ιδ